ming030890/wiki-yue-high-quality huggingface dataset:
白歆惠

白歆惠（英文：Bianca Bai，1982年10月23號—），暱稱白白、台灣女模特兒、演員、寫真女星。
白歆惠畢業於私立世新大學行政打理學系，事關佢亮麗嘅外表同性感嘅身材，使佢喺2005年年起就以底衫廠商瑪登瑪朶一繫列嘅底衫廣告走紅，並喺臺灣演藝界打響知名度，唔單止令佢得到「宅男女神」嘅美名，亦令佢得到戲劇同電影嘅演出機會。
2009年，白歆惠以閃亮的日子入圍第45屆電視金鐘獎最佳戲劇節目女主角獎。
2﻿﻿01﻿﻿0年，白歆惠擔任電影魚狗女主角，同歌手郭靜一齊代言底衫廣告，性感啦啦隊嘅亮麗形象，再度打響喺臺灣社會嘅知名度。同時亦受國防部獲許，由2﻿﻿012年開始參與國軍慰軍活動。
2012年，白歆惠因中國戲劇嘅優厚薪酬同感情因素，決定轉去中國演藝界發展。
2016年6月，白歆惠同香港富商唐堂生咗一個仔，不過由於太忙重未登記結婚，8月喺台灣出席主演新片銷售奇姬預告發布會，根據台灣蘋果日報報導，白歆惠生完仔暴升4罩杯，火辣嘅程度唔似啱啱生完嘅媽媽，佢甜蜜噉話：「老公對我好好。」重透露老公依家錫個仔多過錫佢，語氣似乎有啲呷醋。佢艷麗嘅身材亦令佢被譽為「女神」。
白毫

白毫。有白毫毛喺上面。
白毫，茶一種，白茶一種。毫係指茶葉上嘅白毫毛。白毫出自福建。
另外西洋以印度、錫蘭出產嘅茶做分級，叫做橙橙白毫（orange pekoe），只係借咗白毫嗰名。立頓爵士或者係始作俑者。
英文叫pekoe。
白氏樹蛙

白氏樹蛙，又叫老爺樹蛙、綠雨濱蛙，係一種原產澳洲同新畿內亞嘅樹蛙。
白橋大街

白橋大街（粵拼：baak6 kiu4 daai6 gaai1；簡化字：白桥大街）係中國北京嘅南北走向道路，喺朝陽區。南邊從廣渠門外大街同夕照寺街嘅交界開始，一直去到北邊嘅廣渠門北濱河路、廣渠門北里同東二環中路嘅交界。

敘述
全長640m，闊22米，雙向4車道。
白水

白水係中國陝西渭南一個縣，總面積920平方公里，人口28萬。
王凱慈

王凱慈（1994年11月6號—），係中國主持人。佢喺浙江傳媒學院畢業。
王冠

王冠係西洋文化入面國王同王族戴上頭頂嘅頭飾，代表王權。而王后戴嘅又叫后冠。
王冠明

王冠明，香港親中派政治人物兼中醫界人士。

選舉經歷
喺2016年，佢成為香港特别行政區選舉委員會中醫界委員。之後，佢有份提名林鄭月娥參與2017年香港行政長官選舉。
喺2021年9月，佢當選成為香港特别行政區選舉委員會中醫界委員。之後佢喺李家超無提政綱嘅情況下，有份提名李家超參與2022年香港行政長官選舉。
王冠閎

王冠閎（2002年1月23號—）係中華民國男泳手。
王冠鈞

王冠鈞，台灣政治人物，2022年台灣地方選舉嘉義市議員擬參選人，曾經係台灣民眾黨成員（2022年4月退黨）。

家庭
佢阿爸係王昭坤，阿媽係賴嬿伃。

被爆有妨害自由前科
喺2022年2月，王冠鈞被網路寫手「小商人」揭發有妨害自由前科，而且被指吸毒。判決書提到2019年4月間，王冠鈞被朋友邀去向人討債，阻止欠債人離去，又要求對方除晒啲衫跳舞仲拍埋片，威脅話唔還錢就將短片散布開去，而過程當中王冠鈞一路睇住。而同年5月，王又被邀去向另一個人討債，今次仲將欠債人帶到去王冠鈞屋企拘禁，欠債人被逼要拍全裸影片先可以離去。王冠鈞同佢朋友等人，甚至用持球棒、衣架等物毆打欠債人，有人甚至對欠債人火燒陰毛。
佢之後回應事件話自己只係借場地俾人而捲入案件，另外佢自己本身患有妥瑞式症，身體有時會控制唔到自己抽動，所以爆料影片入面先至睇落去會好似有吸毒咁。佢又發表聲明承認自己過失，佢父母就話已經同當事人及當事人嘅父母親諒解。

同台灣地方勢力蕭家班嘅關係
王冠鈞亦被網路寫手「小商人」指阿爸王昭坤同地方勢力嘉義蕭家班有關係。不過，王冠鈞就話呢啲係上一代嘅事，而自己爸爸亦交遊廣闊。
王冠龍

王冠龍（粵拼：wong4 gun3 lung4；學名：Ferocactus glaucescens）係仙人掌科強刺球屬嘅肉質草本植物，原產北美，而家喺墨西哥先至搵到。
佢亦係種沙漠植物。

樣
樣單生，似隻波，直徑有2～4dm。刺座上生咗好多超密嘅黃錐刺，花淡黃，每年夏天開花。
王凌燕

王凌燕（Vanessa Wong，1986年4月13日—），係香港有線電視主持人，2018年由香港有線電視轉工去ViuTV，2021年再由ViuTV重返香港有線電視，主要係有線娛樂台同香港開電視做娛樂新聞節目。
王凌燕曾擔任天際100香港觀景台親善大使。
王再興

王再興，香港親中派政治人物。

選舉經歷
喺2021年9月，佢成為香港特别行政區選舉委員會同鄉社團委員。之後佢喺李家超無提政綱嘅情況下，有份提名李家超參與2022年香港行政長官選舉。
淺水灣

淺水灣（Repulse Bay）係香港一海灣，近深水灣同中灣，係個游水海灘。
維基同享有多媒體嘅嘢：Repulse Bay, Hong Kong
淺水灣泳灘

淺水灣泳灘，香港泳灘之一，喺淺水灣海灘道，英文叫Repulse Bay Beach。行政上歸南區。設施有泳灘。歸康樂及文化事務署管。
淺沼晉太郎

淺沼晉太郎，係日本嘅一個男藝人同埋演員。
淺田大樹

淺田大樹（1989年4月5號—）係日本足球員，司職後衞，效力藤枝MYFC。
淺川町

淺川町（日文：浅川町／あさかわまち Asakawa machi */?）係日本福島縣石川郡嘅一個町。
淺沼優瑠

淺沼優瑠（1992年4月12號—）係日本足球員，司職守門員，效力YSCC橫濱。
淺川悠

淺川悠（1975年3月20號—）係日本嘅一個女配音員。
淺水灣道

淺水灣道（英文：Repulse Bay Road），係香港黃泥涌峽到淺水灣一條馬路，由黃泥涌峽嘅黃泥涌峽道、大潭水塘道同深水灣道交界開始，去到淺水灣嘅舂磡角道同赤柱峽道交界。
禾挪華哈

禾挪華哈（烏克蘭文：Волноваха，羅馬化：Volnovakha，讀音：[woɫnoˈwɑxɐ]），國語譯沃爾諾瓦哈，係烏克蘭東部頓涅茨克州禾挪華哈區禾挪華哈市鎮嘅城市，係個區同市鎮嘅行政中心。距離首府頓涅茨克60公里左右，始建於1881年，面積11.24平方公里，海拔高度271公尺，2022年人口21,166。禾挪華哈係通往亞速海港口城市馬里烏波爾的北部門戶，幾有戰略意義。俾戰爭同多次空襲嘅禾諾華哈喺2022年獲頒烏克蘭英雄城市稱號。
禾木斯

禾木斯（德文：Worms）係德國一個城市，喺萊茵－普法茨，人口約莫8萬。
禾特·惠特曼

禾特·惠特曼（Walt Whitman，1819年5月31號—1892年3月26號）係美國詩人，主要寫自由詩，代表作品係英文詩集《草葉集》（Leaves of Grass）。
禾拿治

禾拿治（希伯來文：יוחנן וולך‎；1945年5月14號—）係以色列足球員，做過國家隊成員踢1970年FIFA世界盃。佢亦曾經效力香港足球會。
禾東加

禾東加（英文：Wodonga）係澳洲維多利亞州東北部一個城市，人口約莫4萬，距離州首府墨爾本約莫300公里。
禾洛格達

禾洛格達（俄文：Вологда），係俄羅斯禾洛格達州首府，人口30萬。
禾本目

禾本目（粵拼：wo4 bun2 muk6，學名：Poales）係單子葉植物嘅其中一個目。
碗櫃

碗櫃（英文：Cupboard）係大件傢俬，一個櫃，用嚟放碗、碟、杯，多數係企身櫃。
維基同享有多媒體嘅嘢：Cupboards
碘

碘（粵拼：din2，Iodine）係元素一種，符號I，原子序號53，原子重量126.90447(3)。廣東話文讀『典』，不過有時就讀『甸』，讀法來英文Iodine尾音。碘係多數生物重要嘅微量元素。化學上，佢喺鹵素之中最唔活躍。碘主要係用響醫學、攝影同埋染料之上。同其他鹵素一樣，純碘多數係以雙原子分子出現。

同位素
碘有三十種同位素，其中得碘-127 係穩定啲嘅。有放射性嘅碘-131 可以用來醫癌症，例如乳癌。
維基同享有多媒體嘅嘢：
碘（類）
碘一三一

碘一三一（碘讀顛；英文Iodine-131），全稱碘一三一同位素或者碘同位素一三一，係碘元素嘅同位素之一。因佢原子量係一百三十一而名。因爲佢會輻射，人稱放射碘（radioiodine），雖則碘唔係得呢隻同位素會輻射。
碘一三一同其他同位素一樣，有質子五十三粒，但中子就有七十八粒，所以夾埋原子量有一百三十一。碘一三一個核子，好唔穏定，當中一中子會轉成一質子，放出一電子同能含光能之丙種射綫，元素轉化成氙一三一，先至穏定，唔會再放射。佢嘅輻射，就係射出嘅電子同能量。碘一三一嘅半衰期約八日之久，準確啲係八日又萬分之一百九七。
碘一三一係由鈾、鈽（鈈）核分裂而來，而釷嘅分裂物，亦會生出碘一三一。
碘化銣

碘化銣係種化合物，英文叫Rubidium iodide，符號RbI，係由一個碘離子加一個銣離子組成。喺室溫下係固體嚟。

整法
整碘化銣，可以用碳酸銣同碘化氫反應。
Rb2CO3 + 2 HI → 2 RbI + CO2 + H2O
碘酒

碘酒係種茶色嘅消毒藥水，用2到7%碘元素，加埋碘化鉀或者碘化鈉，溶落酒精同水度。
碟

碟係盛器，好淺，面微曲偏平，通常唔會好大，多數係圓形。但亦借來講啲好大嘅碟，好似天綫碟、飛碟、唱碟。中國北方叫碟做盤。
碟可以用唔同材料整，有陶、瓷、金、銀、鋼、木、塑膠、紙等等。
碟通常同碗拉埋來講，碗碟碗碟，因爲大家都成日用來載嘢食。碗深而碟淺，各有用途。而碟底有矮邊，方便放穩，邊亦防熱，方便手拎。

文
碟字嘅枼，通常指扁嘅一塊。碟本身亦係扁形。
北方話叫碟做盤子，與廣東話理解係唔同。
英文叫dish或者plate。
碗仔翅

碗仔翅係一款香港街頭常見嘅仿魚翅湯羹，材料以粉絲為主，以澱粉將湯煮到濃稠，並加入老抽同生抽整到變啡色，配以麻油、浙醋、白胡椒粉、辣椒油等。

歷史
碗仔翅本身冇魚翅成份，但佢睇落同上湯魚翅相似，並用細碗嚟裝，所以叫做「碗仔翅」。大概喺1960年代開始，香港街頭湧現一批小販專門賣呢類平民仿翅，同生菜鯪魚肉湯一齊賣，鯪魚肉以魚肉混入澱粉打成魚肉漿，再以類似刀削麵嘅手法削入湯度煮成長條狀嘅魚肉條，唔少人賣碗仔翅嘅時候，鍾意加埋魚肉一齊食。有啲小販亦會賣碗仔翅撈通心粉，增加飽肚感，但噉嘅食法近年已經好少見。
喺香港，由於街頭碗仔翅通常加入大量味精，湯底只係由清水、豉油、味精、澱粉溝埋，雖然碗仔翅仍然大受歡迎，但多數人都覺得係垃圾嘢食，以前好少人會喺屋企煮呢啲嘢嚟食。但隨住香港生活質素提高，呢種昔日難登大雅之堂嘅街頭食品，大概1990年代之後亦喺香港一啲酒樓有得賣。除咗肉絲份量增加，亦會加入冬菇絲、蛋花、甚至金華火腿、豬皮、魚肚。

做法
上湯或清水－1公升
雞蛋－1隻
粉絲－30克浸軟、切段
冬菇－幾片約20克浸軟、去蒂、切絲
雞胸肉－100克
先將雞胸蒸熟，用手將肉撕開；將上湯煮滾，加入肉絲、粉絲、冬菇、雞蛋，最後加老抽、澱粉、油攪勻。食嗰陣加入淅醋、麻油、白胡椒粉、辣椒油等。
碗窰

碗窰（Wun Yiu），舊寫椀陶（讀與碗窰同），香港一地，亦係村名，喺大埔南面，喺大埔河上游，卽碗窰河附近。大明時，碗窰有窰燒製磁器，因以爲名。今有已無窰，改建爲屋宇，村分上碗窰（Sheung Wun Yiu）、下碗窰（Ha Wun Yiu）。碗窰廟宇，以樊仙宮爲大，舊日庇𧙗工人。香港政府立法定大埔碗窰窰址做香港法定古蹟。
大清時碗窰屬翕和鄉，大英接收新界初期，碗窰仍歸翕和。今翕和喺大埔區內。

屋宇
碗窰以樊仙宮爲中心，喺上碗窰，側邊有碗窰公立學校，不過學校已廢，學校原本係窰地，學校家下設有碗窰展覽。
碗窰路

碗窰路 ，香港一路，喺大埔南便，行政上歸大埔區。條路起自碗窰河邊，上承達運路，自碗窰一路向南上山，直至山上打鐵岃。中間經過新屋家、元墩下。碗窰路亦係衞奕信徑所經之路，第七段同第八段，喺路中間分段。
條路雙綫雙程行車，有幾條專綫小巴行依條路。

文
英文寫Wun Yiu Road。

名勝
碗窰路頭，有樊仙宮。
22°25′50″N 114°09′48″E﻿ / ﻿22.430498°N 114.163221°E﻿ / 22.430498; 114.163221
碘嘅同位素

咁多隻碘嘅同位素入面，只係有127I（碘-127）穩定，其他嘅都係唔穩定。除咗穩定嘅之外，半衰期最長嘅係129I，佢嘅半衰期有1.57×107年，其次係125I，有59日，之後其他嘅同位素半衰期都係12日以下。

圖表
備註：畫上#號嘅數據代表冇經過實驗嘅證明，只係理論推測，而用咗括號括係代表數據唔確定。
水牛城

水牛城（英文：Buffalo），係美國紐約州第二大城，住咗26萬人。
水熊蟲

水熊蟲（學名：Tardigrata），又嗌緩步動物，係一類好細舊嘅動物，主要生活喺淡水、潮濕嘅泥土或者係苔蘚植物嘅水膜入面。水熊蟲亦都係第一種已知可以喺太空度生存嘅動物。
水燭

水燭（粵拼：seoi2 zuk1；學名：Typha angustifolia）係香蒲科香蒲屬嘅草本植物，喺印度、俄羅斯、尼泊爾、巴基斯坦、美洲、大洋洲、臺灣、歐洲、日本同中國大陸嘅吉林、河北、山東、內蒙古、江蘇、黑龍江、陝西、甘肅、遼寧、河南、新疆、雲南、湖北嘅海拔50～2,800米地區先至搵到。植株多數生喺水邊同沼澤地。佢亦係種淨化環境植物。

樣
花着生喺梗頂，啡黃色，樣似蠟燭；每年6～9月開花。

用途
佢嘅花序可以做止血藥，其中花乸可以做枕頭芯、座墊填充物。葉可以做編織同整紙。嫩葉基同根狀基可以當菜嚟食。

生態作用
可以維持CO2同O2嘅平衡，改善氣候。
水煲

水煲係煲一種，煲水架生。用料銻、合金、不鏽鋼或耐火玻璃、安全設計水滖有BB聲。

煲水方法
能源分類：
明火加熱
石油氣
煤氣
火水
無火加熱
太陽能
電水煲。
水燈

水燈係浮喺水面嘅燈籠，起源自印度，之後隨住佛教嘅傳播傳到東南亞同東亞地區。
水營站

水營站係釜山地鐵2號線同釜山地鐵3號線嘅轉車站，同時都係釜山地鐵3號線嘅起點站，喺韓國釜山廣域市水營區廣安洞（韓文：광안동）。

車站結構
兩條路線嘅站體都係1面2線島式月台嘅地底車站，等車月台有月台幕門。

史
2002年8月29號：落成啟用。
2005年11月28號：3號線通車。
水牛奶

水牛奶 即係由水牛產出嘅奶。水牛唔係乳牛，所以產奶量有限。不過佢嘅成份亦有營養價值，奶中含有蛋白質、氨基酸、乳脂、維生素、微量元素等。中國廣東著名嘅大良牛乳，亦係水牛奶產品。其他製品重有薑汁撞奶、雙皮奶等。另外意大利出名嘅水牛芝士亦係用呢種奶生產嘅先係正宗。
水營區

水營區（韓文：수영구）係韓國釜山嘅區，人口約莫18萬。
水牛

水牛係一種大型既偶蹄動物，養水牛喺亞洲同美洲都非常普遍。喺亞洲，水牛主要用嚟做勞動工作；喺歐洲嘅意大利、羅馬尼亞同保加利亞，水牛畀人當係奶牛或者養來畀人食。今時今日喺印度、尼泊爾、不丹同泰國重有野生水牛，澳洲北部都有野生水牛。喺東南亞既野生水牛來歷就唔係好清楚，佢哋可能係由野化咗嘅家水牛嘅後代，亦可能係本地原來就有嘅野生水牛後代，或者係兩者嘅交配產物。而家下野生水牛已經相當少見。
水牛奶較牛奶嘅含脂量高，因此比較容易保存。意大利著名嘅 Mozzarella 芝士同埋流行喺珠江三角洲嘅雙皮奶就係用水牛奶製成嘅。

分類
水牛點分類，重有爭議。1941年Mac Greger認為水牛只得一種，下分兩亞種，卽河水牛（B. bubalus arnee）同沼澤水牛（B. bubalus carabanesis），而其他專家，分兩者做獨立種。

食性同生態地位
同犀牛﹑水鹿一樣，水牛對濕地有正面作用：佢哋食草嘅行為可以控制植物嘅過份生長；佢地行路時所留低嘅糞便，同造成嘅大小水氹，畀咗昆蟲，蛙同雀仔提供食物同埋棲身之所，水牛亦都係老虎同鱷魚嘅主要獵物。

保育狀況
喺香港，現時有兩個大型嘅水牛群：新界錦田同大嶼山貝澳，佢地都係以因為農民唔再耕田畀人遺棄。由於佢哋對濕地有一定嘅幫助，所以保育團體都認為有保護嘅必要。但佢地喺香港並唔受到保護，亦未有更具體嘅研究。
米埔喺2006年7月，藉著世界自然基金會成功申請環境保育基金的撥款資助開始引入一頭雌性水牛，藉著水牛每日食草同埋喺泥沼中散步，透過「踩爛」雜草、減少植物數目同埋增加沼澤地，改善候鳥既生活環境。
田中大輔

田中大輔（1983年1月6號—）係日本足球員，司職中場，效力過清水心跳，及德島漩渦。
田中奏一

田中奏一（1989年6月27號—）係日本足球員，司職後衞，效力岡山綠雉。
田中完

田中完 ，係日本嘅一個男配音員。

配音作品一覽
呢個表唔完整，歡迎加料。
田中康平

田中康平（1985年12月11號—）係日本足球員，司職前鋒，效力過鹿島鹿角，山形山神，仙台七夕，及FC琉球。
田中惠太

田中惠太（1989年12月26號—）係日本足球員，司職中場，效力水戶蜀葵。
田中愛美

田中愛美 ，係日本嘅一個女藝人同埋配音員。
田中憧

田中憧（1994年11月21號—）係日本足球員，司職後衞，效力盛岡仙鶴。
田中孝司

田中孝司（1955年11月2號—）係日本足球員，司職中場，曾經喺1982～1984年間爲日本足球代表隊出場20次，入咗3球。
田中寛己

田中寛己（1991年5月25號—）係日本足球員，司職後衞，效力過富山勝利。
港人港地

港人港地（Hong Kong property for Hong Kong residents）係香港2012年由時任行政長官梁振英提出嘅一項房屋政策，原意係希望可以紓緩香港居民唔夠外地人爭買樓嘅問題，不過最後證明無乜效果，加埋政府覺得樓市未算「過熱」，所以政府自從2013年推出過兩塊「港人港地」地皮（之後起咗啟德一號）之後就無再推出過。
根據港人港地嘅地契條款規定，項目由批地日子開始計30年內只可以賣畀香港永久性居民。買家唔可以用公司名義買。雖然業主可以出租單位畀租客，但係預繳租金唔可以超過12個月，每份租約租期限制喺五年之內。地政總署亦規定由批地日子開始計30年內，單位轉售、放租同承造按揭，都需要攞到署方嘅書面同意。
港人愛·講仁愛

《港人愛·講仁愛》（All About Love），係香港電視娛樂製作嘅資訊節目，由仁愛堂贊助，強尼、岑樂怡主演，2018年12月22號到2019年2月16號逢禮拜六20:00-20:30喺ViuTV播。節目用處境劇形式去介紹仁愛堂嘅各項社區服務。

節目調動
2019年1月26號：由於直播《第14屆 KKBOX 風雲榜》，所以暫停播映一集。
港人首次置業先導計劃

港人首次置業先導計劃（"Starter Homes" Pilot Scheme for Hong Kong Residents），又叫港人首置上車盤，係香港2017年由時任行政長官林鄭月娥提出嘅一項房屋政策，對象係唔符合買居屋資格嘅中產家庭，畀佢哋用低過市價嘅價錢首次置業。
根據2017年施政報告嘅介紹，港人首置上車盤嘅土地來源會係私人發展商擁有或由政府買返嚟嘅地。交畀發展商起樓嗰陣，會用地契條款要求發展商作混合發展，同時提供私人房屋單位同埋首置單位。首置單位出售對象資格由政府規定，包括要係居港滿七年嘅香港居民，從未喺香港置業，收入限額係居屋收入限額再加三成之內，轉讓年期限制亦會比居屋嚴謹。報告亦提到已經喺觀塘安達臣道預留一塊地推行港人首置上車盤。
2018年6月，當局為咗加快推出港人首置上車盤，宣佈同市區重建局達成協議，將土瓜灣馬頭圍道/春田街重建項目（即係而家嘅煥然懿居）嘅其中450個單位轉做港人首次置業先導計劃頭一個項目，喺同年底開賣，預計2020年入伙。
港人治港

港人治港係中華人民共和國對香港嘅一個承諾，即係香港可以由香港人自己睇返（除咗國防同外交之外），而唔會由北京直接派個官落嚟管香港。

三權分立爭論
2015年9月11號，當時香港中聯辦主任張曉明出席《基本法》頒布25周年研討會時發表關於「行政長官具有超然行政、立法、司法三個機關之上特殊法律地位」，即「特首地位超然論」。同時，張曉明會上發表致謝辭又指，香港回歸前後，都無實行過任何三權分立政治體制。同月14號，香港大律師公會發聲明回應張曉明言論。聲明提到，基本法清晰界定三權關係同埋權責。因此，大律師公會堅信法律概念上，香港有「權力分立」。但係就張曉明「超然於三個機關之上」講法容易被解讀為特首「凌駕三權之上」而引起公眾驚慌，大律師公會對此深表遺憾。大律師公會促請張曉明同埋律政司司長早日澄清。

自治程度爭論
2019年香港特首林鄭月娥對當時反送中運動作出回應指，香港自治就唔會係一國兩制。而異見人士用《香港基本法》同埋一國兩制框架底下指香港享有「高度自治權」作出反駁。
2020年2月21號，當前中聯辦主任駱惠寧表明唔會被建制派以外人士（其稱作反對派）奪取管治權。
社旗

社旗（粵拼：se5 kei4）係中國河南南陽一個縣，總面積1203平方公里，人口73萬。
社壇

社壇，又叫做社公、神壇，喺香港屏山上璋圍嘅西面幾十米處，村民叫所供奉嘅神做社公，即係土地公。社壇係屏山文物徑其中一個古蹟，已經有幾百年歷史。傳統中國嘅村落都設有社壇，用嚟祈求福澤，保佑全村嘅平安。社公亦叫伯公、土地公、福德公等等。社壇多數係用簡單嘅磚砌成，好多時唔設神像，只係用石頭代表社神。
社山村兒童遊樂場

社山村兒童遊樂場，香港公園之一，遊樂場之一，喺大埔林錦路，社山社山村，英文叫Sha Shan Tsuen Children's Playground。行政上歸大埔區。設施有籃球場。
社山河

社山河，香港一河，林村河支流，喺大埔林村，經社山村而名，英文寫She Shan River。水東北流，源自小奄山東南羣山中，大帽山東脊，經上馬石東面、大輋地東面，過龍丫排，上田寮下之東，高田磡、泉水井，再過社山村東北行，經坑下莆、較寮下，東注入林村河。河口喺社山之西則。
當中經田寮下時，下田寮下中亦有支流。
社山村

社山，香港一地，亦係一村，喺新界林村，行政上歸大埔區。村南後山叫社山，村亦因以為名，又稱社山村。
林錦公路有支路叫社山路，直通社山。行山嘅話，村後有徑上社山之頂，再落返連蓮坳。
社山名勝有社山大樟樹。村有兩間祠堂，一間叫陳氏祠堂，另一間叫三槐堂。社山路口，有社山村休憩處，而村東北有社山村兒童遊樂場。
村後面有社山風水林，香港政府劃做特殊科學價值地點。

文
社山英文寫做She Shan。社山村寫做She Shan Tsuen。
22°27′01″N 114°08′40″E﻿ / ﻿22.450221°N 114.144522°E﻿ / 22.450221; 114.144522
社山

社山，香港一山，位於大埔西面山區，為大帽山東北一脈。北為林村谷地，有社山村，南有谷地蓮坳，東有大埔濾水廠。蓮坳有山徑通往社山村。
社山村一邊，有社山風水林，法定具特殊科學價值地點。

文
英文寫做She Shan。
22°26′44″N 114°08′48″E﻿ / ﻿22.4455717°N 114.1467805°E﻿ / 22.4455717; 114.1467805
社山風水林

社山風水林（英文She Shan Fung Shui Woodland），香港一風水林，位於大埔林村，社山村後面，即社山北面之山下。佔地五公頃七，一九七五年，香港政府劃為具特殊科學價值地點。
社山風水林，遍地原生樹種及珍貴植物，包括郎傘樹同巢蕨等。林內有樟樹一樖，直徑過三米、高過二十米，樹齡過百年。
浙江街

浙江街（英文：Chi Kiang Street），係香港九龍土瓜灣嘅一條馬路，成條馬路個起點係由靠背壟道開始，不過去到接近九龍城道畀馬頭圍道分隔咗，最後去到海心公園為止。2016年開始，原來入海心公園條掘頭巷封左，再喺2017年駁條新嘅道路進入紅磡貫通土瓜灣填海區，變成依家去到紅磡道為止。街名係嚟自浙江。
浜下瑛

浜下瑛（1995年7月5號—）係日本足球員，打中場位置，效力栃木SC。
浠水

浠水係中國湖北黃岡一個縣，總面積1949平方公里，人口103萬。
浙能樂清電廠工程徵地事件

浙能樂清電廠工程徵地事件係2004年-2011年發生響中國浙江省溫州市樂清市浙能樂清電廠工程興建，因徵地問題，搞到民眾抗議嘅事件。

事件喺網上激發討論
喺2010年12月25號，溫州網報導一架樂清工程車嘅意外，而死者係村民錢雲會，搞到網民激烈討論。
浙江足球會

浙江足球會（杭州足球會），係中國浙江杭州嘅一間足球會，喺1998年成立，原本叫做杭州綠城足球會，2021年改用而家個名。
浙江大學跨學科社會科學研究中心

浙江大學跨學科社會科學研究中心係浙江大學經濟學院嘅一間研究中心，喺2003年起好。呢間嘢喺浙江大學西溪校區嘅教學主樓。佢嘅主任係葉航教授。
浙江衛視

，係浙江廣播電視集團旗下嘅衛星頻道，1994年喺上星播出，喺中國大陸因收視率同湖南衛視、東方衛視、江蘇衛視都好接近同埋佢哋成日排喺省級衛視收視率嘅頭4名，而俾民眾習慣性地合稱四大衛視。浙江衛視有代表性嘅節目有奔跑吧、中國好聲音等。

播出故障
除非特別寫明，否則本文所有時間都係以UTC+8時間為準。
2018年1月13號21點41分，浙江衛視播緊《好看中國藍之演員十二強》嗰陣，突然卡頓畫面5秒，之後切入咗浙江風光片，之後突然安排重播上期嘅《演員的誕生》節目，引起觀眾熱議。之後，浙江衛視官方微博聲明致歉，表示因播出設備故障導致臨近完前1分50秒無法正常收睇，之後嗰個節目喺第二日0點50分同8點55分重新播出。而喺之前浙江電視台廣告部嘅通知入面，浙江衛視嗰日嘅晚間編排就係播出《好看中國藍之演員十二強》同綜藝復播（即上期嘅《演員的誕生》），並喺1月20號晚播出《演員的誕生》總決賽。

2013年《中國星跳躍》人員傷亡
2013年4月20號下晝，浙江衛視官方微博發文話，19號晚《中國星跳躍》嘅訓練基地，參賽選手釋小龍一名隨行人員意外浸親，搶救無效死亡。可能會導致「節目停播」或提前完；最終節目播放兩期後停播，到5月先恢復播出。

2019年《追我吧》人員傷亡
2019年11月27號，藝人高以翔喺錄製真人實境騷節目《追我吧》過程入面突然暈厥，經搶救無效離世；男團「UNINE」成員李汶翰都喺同一日錄影嗰陣腳腕嚴重扭傷；由於節目所帶嚟嘅問題危及人身安全，嗰個節目已停嗮所有拍攝。
11月29號，宣佈停播《追我吧》；高以翔嘅擁躉向浙江衛視同嗰個節目組提出「六大訴求」。
12月5號，宣佈永久停播《追我吧》；總監林湧接受錢江晚報「小時新聞」專訪，公佈嗰日事發過程。
留產所

留產所（英文：maternity home）係畀大肚婆生仔嘅地方。雖然無產科醫生，然而有助產士接生，所以安全過喺屋企生，而且價錢平過醫院產房。專門產科，有產科醫生長駐叫產科醫院。
留產所個「留產」同「流產」同音，所以好多人會誤會係流產所。

香港
香港舊時出生率高，而醫院唔夠醫生做，所以有助產士接生。有政府開留產所，更多係私人留產所。另外舊日風氣保守，產科醫生多數係男醫生，婦女唔願意畀男人接生，所以亦會去留產所。現今多數都醫院生，留產所亦式微。一九八八年三月卅一號，香港最後一間私家留產所執笠。

日本
日本稱之為助産所或助產院，助產士稱之為助産師。
留級

留級（粵拼：lau4 kap1）、又叫留班（lau4 baan1）、重讀（cung4 duk6），俗稱㨆班（lam6 baan1），即係讀完呢個年級再讀返呢個年級（未必留喺上年嗰間課室）。如果啲學生喺課室遇到其中一個問題就要留級。大多數嘅國家都有留級制度，但係留級嘅年數或者歲數通常有限。

情形
以下幾個情形要留級，不過有啲國家唔一定要或者唔畀人留級：
貧困而冇乜教育資源
呢個情形大多數喺發展中國家嘅學校出現，尤其係喺啲偏僻地區。學校凈係開到幾個最基本嘅年級，所以要留級。
外文
呢個情形喺發展中國家同埋發達國家都有，教師教嘅語言唔係學生嘅母語，所以學生外文唔叻，要留級。
考試成績唔合格
呢個情形喺發展中國家同埋發達國家都有。學生啲主要考試唔合格就要留級。
功課
學生欠交太多功課、做錯太多功課、或者考試唔合格就要留級。
曠課
曠課太多次就要留級。
操行
操行周時好差，講極都唔聽（例如周時冇禮貌、重複犯校規或者重複犯課堂紀律）就要留級。
讀半日
有啲有自閉症光譜嘅人唔鍾意做功課或者驚冇親人陪住佢喺課室，情願讀半日，所以下年要留級。

歐洲
而家大多數啲歐洲國家，如果學生有學業困難，佢哋唔係叻到啱心水嘅話，下年就要留級，但係有啲國家係冇留級制度：
冰島、 挪威等等
喺義務教育階段，喺每個學歷階段，點都唔可以留級。
保加利亞
喺幼稚園，點都唔可以留級。從2009年開始改初等教育制度，喺初等教育嘅小學嘅一至四年級，點都唔可以留級。
列支敦士登
法律規定：喺幼稚園同埋小學都唔可以留級。

表現同原因
喺大多數歐洲國家，留級嘅原因包括以下方面：
出勤率太低（例如曠課太多次、遲到太多次、早退太多次）
出勤率太低係學生留級嘅其一原因。由於好難知道曠課太多次嗰啲學生做功課做成點，所以出年嗰啲學生一定要留級。有啲國家係因為由於健康、家庭、社會性或其他未界定原因而提出申請留級（例如荷蘭、英格蘭、盧森堡、斯洛文尼亞）；有啲國家規定學生唔夠嗮出勤率，下年就一定要留級（例如意大利、賽浦路斯、匈牙利、波蘭、葡萄牙同羅馬尼亞）。
操行周時好差（例如重複犯校規、重複犯課堂紀律）
部分歐洲國家啲學校，如果學生嘅操行周時好差，下年就要留級。操行嘅評估喺學年尾出現，如果分數低過平均水準，下年就要留級。
學業進展
喺歐洲，學業進展亦係最緊要嘅升級同留級嘅原因。有啲歐洲國家會評價學生嘅學年尾成績（綜合性分數，包括動機、操行或者技能學習測試等等）嚟決定下年要唔要留級。有啲國家係根據每個學科嘅分數，亦都有啲國家係將學生嘅學業成績納入整體評估，但係留級嘅次數有限制。

北美洲
美國
喺1960至1990年，美國嘅小學教育係冇留級制度，就算啲學生做錯太多功課、考試唔合格或者曠課太多次，下年都唔可以留級，因為要全班學生都同歲數。由於有大批唔合格嘅學生升級，累咗啲小學生，所以喺1999年，美國聯邦教育部宣布喺全國範圍內，創咗留級制度，採用分級測試嚟檢查學生嘅學業水準，如果考試唔合格，下年就要留級。
加拿大
魁北克
除咗學前班之外，喺每個學歷階段，即係小學、中學、職業預科、普通教育與職業教育學院、大學都有留級制度，但係幼稚園2（maternelle）可以破例留一次級。每個學歷階段都係有年齡限制，淨係計9月30號嘅足歲，但係成人學校、普通教育與職業教育學院、大學係冇被迫離校嘅年齡。喺小學，如果啲學生做錯太多功課、考試唔合格，曠課太多次，或者讀半日，下年就要留級，但係原則上最多留一次級，如果留過兩次，超咗齡（9月30號夠13歲嗰年）都畢唔到業，焗住要轉校繼續讀小學。唯一個情況超咗齡都可以破例，就係留一次六年級。中學有中等學校同大人學校，讀中等學校，如果啲學生做錯太多功課、考試唔合格，曠課太多次，或者讀半日，下年就要留級，但係原則上最多留一次級，如果超齡之前都未讀嗮中學，可以喺一間成人學校繼續讀中學。喺成人學校，如果考試唔合格就要考多次。喺職業預科，如果啲學生偷雞咗太多實習、成個學年都搭學校巴士返學、或者操行太差，下年就要留級，但係就算啲學生一啲都冇偷雞過實習、自己搭城市巴士返學、又操行好好，下年都可以自願留級，超咗齡嗰年（9月30號夠21歲嗰年）淨係可以破例留喺3年級，但係如果超齡之前冇讀過3年級，超咗齡嗰年唔可以破例繼續讀，淨係可以喺大人學校讀第樣或者退學。喺普通教育與職業教育學院，如果啲學生曠課太多次，下年就要留級。喺普通教育與職業教育學院，如果啲學生曠課太多次，下年就要留級。

亞洲
中國
喺中國大陸，1986年實行《義務教育法》之前嘅學生，如果考試唔合格，下年就要留級。自從《義務教育法》喺1986年7月1號實施之後，小學開始讀一年級至初三嘅中考前夕，都唔准留級。而高中喺2008年全面實行新課標之後（廣東、海南同寧夏、山東從2004年9月開始實施），要修夠指定學分先至可以畢業。原則上，剩係初三至高三學生可以自願留級，但係一定要喺開學前申請，批唔批准就睇情形。
香港
香港教育局規定，每名小學生只可以喺整個六年嘅小學教育過程之中留一次級。每間小學嘅留級生限額係嗰間學校學生人數嘅3%，而每間中學嘅留級生限額係嗰間學校學生人數嘅5%。香港每間中小學校都有唔同嘅留級制度。有啲學校規定，如果學生考試達唔到合格分數就要留級；有啲學校有留級人數限制，考試最後幾名嘅學生先要留級；有啲學校係完全唔會要求學生留級。
澳門
教育暨青年局規定幼稚園唔可以留級，除非家長向學校申請留級（原因：疾病、操行好差等等）。有啲學校將畢業級學生嘅畢業分數作為升留級標準。如果學生學年分數達唔到指定分數就要留級。
日本
喺日本，幼稚園、小學同初中係冇留級制度。
留言信箱

留言信箱係種電話功能，當電話機主接聽唔到電話，對方可以留低一個口訊錄音，機主得閒可以聽返。多數流動電話服務都會有呢種功能。
留聲

《留聲》（英文：Sound of Silence），係2022年第六屆香港兒童國際電影節上映嘅港產片。

劇情簡介
十歲嘅光仔面對讀書壓力同覺得爸爸媽媽錫妹妹多過錫佢，令佢唔開心。嫲嫲過身之後，光仔經常失眠，望住天空，覺得自己係個被忘記嘅星球。佢周圍嘅聲音係幻聽？幻覺？定係幻想？佢唔敢問亦唔敢講。有一日光仔唔見咗，光仔爸爸媽媽係一個錄音公仔留低嘅聲音線索，得知個佢嘅內心宇宙……。
留港開餐100強

《留港開餐100強》係一套由好好制作製作嘅飲食節目，《全港開餐100強》續作，由趙慧珊、林欣主持。節目由2024年8月12號到9月13號，逢禮拜一到五 20:30-21:00，喺香港有線寬頻開電視嘅HOY TV首播。節目繼續會搵去香港唔同地方嘅特色食肆介紹。

節目調動
2024年8月30號：由於20:00-21:30直播《奧運健兒大匯演》，呢個節目順延到21:30-22:00播出。
留給世上最愛羅文的人

《留給世上最愛羅文的人》 係英皇娛樂喺2002年11月12日推出嘅雜錦碟，全碟都由旗下歌手翻唱羅文嘅歌，紀念當時啱啱離開人世嘅佢。
留聲機

留聲機（英文：Phonograph 或者 Gramophone ）係世上第一部錄音裝置，1877年由美國發明家愛迪生發明。
礒貝洋光

礒貝洋光（1969年4月19號—）係日本足球員，司職中場，曾經喺1995年爲日本足球代表隊出場2次。
礄口區

礄口區係中國湖北武漢一個區，總面積42平方公里，人口56萬。
礒田由和

礒田由和（1965年5月27號—）係日本足球員，司職後衞，效力過NKK，及福岡黃蜂。
礒部花凜

礒部花凜 ，係日本嘅一個女藝人同埋配音員。
矩陣乘法

矩陣乘法（英文：matrix multiplication）喺線性代數上係指將兩個矩陣結合埋一齊產生一個新嘅矩陣。
矩陣

矩陣（英文：matrix，眾數matrices）係線性代數入面其中一個基本概念。矩陣可以用嚟表示一個線性映射（linear transformation）。
一個嘅矩陣係一個由行列元素排列成嘅矩形陣列，元素可以係數字、符號或者數式。下面係個嘅矩陣：矩陣喺電腦科學、工程學、物理學入面都有好重要嘅作用。
喺電腦科學上，「矩陣」最廣義可以泛指 2D 嘅陣列。

定義
一個矩陣係由一啲元素組成嘅方型矩陣。
矩陣入面嘅嘢係叫元素（Elements），佢哋會排成橫行（horizontal rows）同直行（vertical columns）。
喺中國大陸，橫向嘅元素係叫「行」，縱向嘅係叫「列」；而喺台灣就係相反。

例子
買T恤嘅例子：如果紅色嘅要件中碼、件大碼；黃色嘅要件細碼、件中碼；綠色嘅要件細碼、件中碼；藍色就要件中碼；紫色就要件大碼。咁就以上嘅資料，就可以寫成以下呢個矩陣。

基本嘅樣
一個矩陣（m by n matrix），係呢個樣：
入面嘅元素，係嘅置數（index，indices）代表住係入面嘅第行第棟。

基數
矩陣嘅基數（order）係指個矩陣會有幾大。一個嘅矩陣係一個由列行元素排列成；而就係呢個矩陣嘅基數。

例子
咁矩陣嘅基數就係。

單位矩陣
單位矩陣（identity matrix，通常用I或E表示）係一種正方形矩陣，主對角線上面嘅元素全部係  ，其他位置全部係 。例如：
任何矩陣(A)同單位矩陣乘埋(如果可以乘)都會等於自己本身。即係：
可見單位矩陣就好似數字嘅1噉。

零矩陣
零矩陣，即係所有元素都係0嘅矩陣，通常用大階O代表。例如：
零矩陣同任何矩陣(A)乘埋(如果可以乘)都會等於零矩陣。即係：
任何矩陣(A)同零矩陣加埋(如果可以加)都會等於自己本身。即係：
可見零矩陣就好似數字嘅0噉。

對角元素同方型矩陣
一個嘅矩陣入面，第嘅元素就係叫做對角元素（diagonal element）。
用數學形式寫，就係所有嘅嘅元素。
係一個嘅矩陣睇，所有嘅嘅元素就係矩陣由左上到右下條對角線上面嘅元素。
如果一個矩陣，佢嘅基數係。咁呢個矩陣就係一個正方形。
咁就會係呢個矩陣嘅對角線（Diagonal）。

運算
加法，只須要對位運算。好似噉：
矩陣乘法係左橫乘右棟。就好似：
知路·杜魯士

知路·杜魯士係一個法國哲學家、史學家、作家、大學教員。
矩尺座

矩尺座（Norma）係家下八十八西洋星座之一。佢響天球南部，佔天球面積165平方度。地球北半球來講，矩尺座係夏天嘅星座，即係夏夜會見到。肉眼可以睇到嘅星，約莫20粒到。有一到四等星1粒，即係有4等星1粒。
矩陣單元

在線性代數入面，矩陣單元係一種矩陣，其中只有一個元素係1，其他元素都係0。個1喺第i行第j列嘅矩陣單元用嚟表示。例如，i = 1，j = 2嘅3 × 3矩陣單元就係

性質
矩陣單元嘅集合係矩陣空間的基。
兩個形狀相同（）的矩陣單元的積滿足關係

其中係克羅內克δ函數。
在環R上純量矩陣嘅羣係喺R上矩陣集合入面矩陣單元子集嘅中心化子。
佢同另一個矩陣相乘嘅時候，它可以攞其中一行或者一列出嚟。例如，對於任何3 × 3矩陣A：
知足 最真傑作選

《知足 最真傑作選》（英文：Just My Pride Best Of Album），係臺灣搖滾樂團五月天出嘅第一張精選集。
短么

係麻雀嘅一種玩法，話你嘅牌冇么九牌就叫短么，計一番。
矧

矧（讀疹）係唐字，文法上係連字嘅推拓連字，有況且、亦等意思，表示重有多啲嘢講。
等級相關

等級相關（英文：rank correlation）係統計相關嘅一種，指要同佢哋計相關值嗰兩個變數係「等級」，即係每個個案喺嗰兩個變數上有「第一高」、「第二高」同「第三高」等嘅數值。
等腰三角形

等腰三角形係三條邊中有兩條邊相等（或者其中兩隻內角相等）嘅三角形。等腰三角形中嘅兩條相等嘅邊被稱為腰，而另一條邊被稱為底邊，兩條腰交叉組成嘅嗰個點被稱為頂點，佢哋組成嘅角被稱為頂角。
等腰三角形嘅重心、中心同垂心都位於頂點向底邊嘅垂線上。
等腰三角形嘅底嘅垂直平分線，啱啱亦係對應角嘅角平分線。
等邊三角形係等腰三角形嘅一個特殊形式。
等級線性模型

等級線性模型（英文：hierarchical linear model，HLM），又有叫多層模型（multilevel model），係一種能夠一次過計唔同層面嘅變數之間嘅關係嘅統計模型。
以下嘅內容，假設讀者已經識晒基本嘅統計學同概率論概念。

數學表述
睇埋：迴歸分析、統計相關同獨立 (概率論)
HLM 專門用嚟應付「樣本入邊啲受試者有明顯分組」嘅情況。好似簡單迴歸分析噉嘅統計模型，好多時都係假設咗啲受試者彼此之間係統計上獨立嘅，但係如果樣本入邊啲受試者有明顯分組，呢個假設就唔成立：例如想像做緊社科研究，想睇吓 500 位中學生學英文學得有幾好，班學生嚟自 5 間唔同嘅中學，一般認為嚟自同一間學校嘅學生因為喺同一環境下學習，所以佢哋喺各種特性上梗會有一定嘅統計相關，分析呢啲數據嗰陣一定要考慮埋呢一點，唔可以當同一間學校嘅學生嘅學習成效係彼此之間獨立嘅。HLM 正正就係做呢樣嘢嘅。
搵個簡單例子說明，呢種分析方法會用類似以下噉嘅數學方程式將唔同層面嘅變數擺入去同一條式入面（對於以下嗰啲行話點解，可以睇統計學）：
係一個喺層面 1 嘅應變數（細階 i 指個體，而細階 j 指個群體）；
 係一個喺層面 1 嘅自變數；
 係一個喺層面 2（群體層面）嘅自變數，佢嘅數值對於同一個群體嘅成員嚟都係一樣嘅；
 係個根（intercept）；
淨低嗰啲  係迴歸系數（regression coefficient），反映咗佢掕住嗰個自變數有幾能夠預測個應變數嘅數值。
 係指誤差。
上述呢條式講嘅用日常用語講嘅話如下： 嘅數值係受  同  呢兩個變數嘅數值影響嘅，而如果用呢個變數嘅數值去預測  嘅數值嘅話，誤差平均會係 。而家想像如果  係「個別員工嘅工作表現」， 係「嗰個員工嘅身體健康」，而  係「嗰個員工所屬嘅團隊嘅領袖嘅領導能力」－跟手個管理學研究者就可以去收數據，再做統計分析，用啲數據估計  同  嘅數值。如果啲數據反映（例如）一個員工嘅身體健康比起佢所屬嘅團隊嘅領袖嘅領導能力更加能夠預測佢嘅工作表現（即係  數值明顯大過 ）嘅話，噉佢就發現咗啲有用嘅嘢，可以將佢嘅研究結果喺管理學期刊嗰度公佈。近期啲嘅等級線性模型研究仲有喺度用更新更先進嘅統計模型。
等結果性

等結果性（equifinality）係指喺一個開放系統當中，同一個結果通常可以用多個途徑達到。
等緊高鐸

《等緊高鐸》（法文：En attendant Godot；英文：Waiting for Godot；中文常見譯名：《等待果陀》），係愛爾蘭作家沙繆奧碧結創作嘅法文戲劇作品，1953年首演。
等號

等號係代表左邊數值等如右邊數值嘅數學符號，用兩條平行橫線（=）表示。
石田晴香

石田晴香 ，係日本嘅一個女藝人同埋配音員。
石田雅人

石田雅人（1983年4月17號—）係日本足球員，司職中場，效力過橫濱FC。
石田英之

石田英之（1982年4月15號—）係日本足球員，司職前鋒，效力過佐川印刷，富山勝利，及讚岐卡馬達馬尼。
石田雅俊

石田雅俊（1995年5月4號—）係日本足球員，司職前鋒，效力磐田喜悅。
石田恆信

石田恆信（1905年6月8號—?）係日本嘅游水運動員。
石田百合子

石田百合子（粵拼：sek6 tin4 baak3 hap6 zi2，1969年10月3號—）係日本嘅一個女演員。

拍過嘅作品一覽
呢個表唔完整，歡迎加料。
石田祐樹

石田祐樹（1980年11月4號—）係日本足球員，司職前鋒，效力過湘南比馬，德島漩渦，松本山雅，及藤枝MYFC。
石田崚真

石田崚真（1996年6月21號—）係日本足球員，司職後衞，效力金澤薩維根。
織田優成

織田優成 ，係日本嘅一個男配音員。

配音作品一覽
呢個表唔完整，歡迎加料。
織金

織金係中國貴州畢節下轄嘅一個縣，有2868平方公里咁大。
繞射光柵

繞射光柵（英文：Diffraction grating），或者叫衍射光柵，係用咗繞射（衍射）原理嘅光柵，通常喺光譜儀同單色儀用到。
織田哲郎

織田哲郎（粵拼：zik1 tin4 zit3 long4；日文；おだ てつろうOda Tetsurō、1958年3月11號—）係日本出名男作曲家，原名濱田哲郎，響東京都出世。

經歷
佢細個一直住響東京都，後嚟因為老豆係國鐵員工嘅緣故，所以佢十三歲個陣搬去英國倫敦到住，響個度佢聽咗好多西方音樂，對佢後嚟嘅音樂生涯影響好大。佢響十五歲返翻日本，之後搬去佢老豆出世嘅地方高知市。不過因為老豆個份工搞到佢要經常轉校，所以佢響學校畀人蝦，令到佢一度好想自殺。有一次，當佢想自殺嘅時候，突然聽到由艾頓莊唱嘅一首歌《YOUR SONG》，聽完之後佢受到首歌影響，決定唔自殺。
後嚟，佢先讀高知學藝高等學校，之後轉校去東京都立大學附屬高中，而大學就讀明治學院大學社會部。
織田圭祐

織田圭祐 ，係日本嘅一個男配音員。

配音作品一覽
呢個表唔完整，歡迎加料。
繞射

繞射（粵拼：jiu2 se6 | 英文：diffraction）係指光同聲等嘅波動喺通過物件嘅邊緣嗰陣會轉彎嘅現象。
織田信長

織田信長（「長」字讀「獎」唔讀「詳」，日文：おだ のぶなが，天文三年五月十二—天正十年六月初二，即1534年6月23號—1582年6月21號）係日本戰國時代、安土桃山時代嘅大名。佢嘅苗字係織田，族姓有三種講法：忌部氏、平氏或藤原氏，佢自稱係藤原氏，但係實則上係忌部氏嘅講法係比較正確，幼名吉法師。喺尾張國出世（而家日本愛知縣北部）。佢成功控制江近地方為主嘅日本政治文化核心地帶，令到織田氏做咗日本戰國時代最重要嘅大名。法名總見殿贈大相國品泰巖尊儀，生前宮至正二位右大臣，死後被大正天皇追贈為正一位太政大臣。

生平
織田信長喺1534年生於尾張國那古野城（而家嘅名古屋市，亦有一個講法係勝幡城），係尾張守護代旗下三奉行之一織田信秀嘅大仔（重有一個庶兄叫津田信廣），阿媽係信秀正室土田御前，同母細佬有信行、信包同秀孝。少年嗰陣佢做人荒誕不羈，俾人嘲為「尾張嘅大傻瓜」。1548年，同美濃國大名齋藤道三大女齋藤歸蝶政治婚姻。德川家康細個嗰陣曾經係織田家人質，當時後生嘅信長同家康有一段一齊嘅快樂時光，呢件事後來成為兩人日後同盟（清洲同盟）嘅一大助力。

繼任家督
織田信秀喺尾張重未統一加上喺強敵今川義元嘅內憂外患下，終於喺1551年因酒色過度中風而死。嫡長子信長咁就繼承家督。喺信秀嘅葬禮上，信長反傳統咁樣對老豆嘅祭壇投擲抹香而引起爭議（呢件事懷疑係有後人捏造出嚟嘅）。無耐信長嘅傅役兼大老平手政秀以自己唔能夠教好信長而切腹自盡。之後織田家嘅分裂越嚟越嚴重，其中同母細佬織田信行係最大嘅分裂勢力。織田信行同部份家臣（柴田勝家同林通勝）以推翻信長成為新家督為目標，最後喺稻生會戰中被信長打敗。信行喺1557年被織田信長喺清洲城毒殺。冇幾耐，信長就將周圍反對佢嘅勢力全部掃平，統一咗尾張國。

桶狹間會戰
内文：桶狹間會戰
1560年，喺尾張東南邊嘅駿河國，控有駿河、遠江、三河三國，當時國力如日中天，人稱「東海道第一弓」嘅名將今川義元帶住兩萬五千大軍（以「北條五代記」嘅講法），並對外號稱有四萬大軍上洛覲見將軍。由於上京之路必經尾張，信長唔肯臣服，決定興兵對抗。面對比佢大幾倍嘅軍隊，得3000兵力嘅織田信長發動強襲，利用當日落大雨，導致視線好差嘅情勢衝入桶狹間狙擊位於後面嘅今川義元本陣而獲得大勝，今川義元戰死。信長一戰成名，威震日本，而今川家就日漸衰敗。兩年後佢同德川家康結盟，開始一統天下嘅計畫。

天下布武
1567年織田信長發動對美濃稻葉山城嘅總攻擊。喺內外配合嘅優勢下徹底打垮齋藤家霸晒成個美濃。同年信長遷居稻葉山城，取中國周朝龍興之地岐山嘅「岐」字，將佢改名為岐阜。並制作咗「天下布武」之印，以岐阜為根據地，展開往後長達15年嘅統一日本之路。1568年藉著擁立室町幕府第15代將軍足利義昭為由，同德川家康率領號稱六萬人嘅聯合大軍南向上洛。喺同盟淺井長政嘅配合下，織田同德川聯軍逐一擊潰六角家、北畠家、三好家等諸侯，拎咗南近江國、伊勢國、大和國、攝津國，將自己嘅力量擴張到近畿同東海一帶。
之不過好景不常，越前國大名朝倉義景同淺井長政聯手反對信長，喺討伐朝倉氏嘅期間，淺井長政突然叛變，造成信長北面受敵，於是織田信長決定討伐淺井長政同朝倉義景先，並且同德川家康於姉川之戰聯手將佢哋擊敗。

信長包圍網
1570年，全國各有力嘅大名開始以將軍足利義昭為中心聯合抗擊信長，叫信長包圍網。包圍網中最強嘅大名係武田信玄，信玄原本諗住趁機一舉擊敗德川家同埋織田家，點知道大敗德川家康嘅三方原會戰之後就壯志未酬病死咗。信玄死後，織田信長對各大名採取逐個擊破嘅方式，除咗消滅淺井長政同埋朝倉義景之外，同埋於1573年將足利義昭逐出京都，包圍網因而重挫。之後同埋德川家康喺長篠之戰中擊敗名將武田信玄個仔武田勝賴，信長包圍網至此大致崩盤。

十年戰爭
1573年，殘酷鎮壓一向宗暴動。隨後成為幾乎囊括整個京畿地帶嘅霸主。
一向宗係日本佛教宗派淨土真宗嘅別稱，有好多農民信。一向宗喺本能寺嘅集會活動，有組織信徒開展武裝抗爭嘅作用。喺15世紀開始，就有信徒開始唔交地租同捐稅，跟住開始暴動。到咗1488年，本願寺所在嘅加賀國（而家嘅石川縣）發生咗激烈嘅一向一揆暴動：一向宗信徒同國人聯手推翻咗守護大名富樫政親，更而控制咗當地政權。暴動曾幾次搞到德川家康五顏六色。喺本願寺嘅號召下，信徒浴血抵抗織田信長嘅討伐成十年咁耐。1582年一向宗領袖本願寺顥如俾信長包圍而投降，持續咗百幾年嘅一向一揆至此玩完。

成為最大勢力
信長喺1576年搬咗去新起喺南近江（今滋賀縣）嘅安土城，喺呢度作為佢統一天下嘅最終基地。隔咗一年同名將上杉謙信喺手取川交戰輸咗，但信長嘅力量並冇明顯衰退，反而上杉謙信打完仗後無耐就死咗，令信長少咗個強敵。到咗1582年信長自盡前，佢終於消滅宿敵武田家，家督武田信勝同佢老豆武田勝賴喺天目山自盡。呢個時候織田家同埋盟軍已經將勢力擴張到日本近畿、甲信、東海、北越、中國、關東、四國等地，距離信長統一日本唔遠。

本能寺之變
内文：本能寺之變
1582年，信長開始支援羽柴秀吉對中國地方嘅征伐，喺夜宿京都嘅本能寺嗰陣，遇到前往支援羽柴秀吉作戰嘅部將明智光秀突襲，抵抗咗一陣間之後失蹤埋，一般相信死喺寺入面（當時本能寺已被大火燒咗），當年49歲。而大仔織田信忠逃到附近嘅二條御所抵抗明智大軍，最後亦打唔贏。史稱本能寺之變。

推動嘅改革
織田信長掌權期間，撤除國境上嘅關所（收取過路關稅嘅檢查站）、設立樂市鼓勵商業。積極鼓勵自由貿易，獎勵技術革新。信長重推行新嘅大名制度，令各地嘅地方制度更加完善。
織田市

織田市（1547年—1583年）係織田信長個妹。嫁畀近江大名淺井長政嘅原配，長政死之後返回織田家，本能寺之變之後嫁畀柴田勝家，勝家失敗咗同佢一齊自殺。啲人喺戰國時話佢係第一美人。
耶卡謝蓮娜宮

耶卡謝蓮娜宮，又譯葉卡捷琳娜宮，係俄羅斯一座宮殿，喺聖彼得堡，喺1756年起好，係耶卡謝蓮娜一世下令修建嘅夏宮。
耶和華見證人

耶和華見證人係基督宗教其中一個偏門派系，1870年代喺美國創立，而家信徒約莫有820萬。
耶和華見證人有好多比較特別嘅規條，譬如唔會用十字架；唔慶祝聖誕節、復活節；唔接受捐血；唔參政；唔服兵役等等。
耶律夷列

耶律夷列（1134年—1163年），係西遼皇帝，1151年到1163年在位，史稱遼仁宗。
耶律延禧

耶律延禧（1075年6月5號—1128年或1156年），字延甯，小字阿果，係大遼第九個皇帝，亦係大遼喺中原嘅最後一個皇帝，1101年到1125年在位，佢無廟號，但佢在世時嘅尊號叫做天祚皇帝，而遼朝滅亡嗰陣，佢就畀金朝封做海濱王，史稱遼天祚帝、海濱王。

在位期間
1101年開始用乾統年號。1111年改用天慶年號。
1114年，女真族嘅完顏阿骨打起兵反遼，遼軍響出河店之役輸咗。1120年，金兵攻佔遼上京臨潢府。
1121年，改年號做保大。
保大二年（金天輔六年，1122年）正月，金兵攻佔遼中京，之後連遼西京大同府都失守埋。由於遼南京地區同天祚帝嘅聯繫中斷，於是耶律淳就喺嗰度登基做皇帝，將遼國剩低嘅控制區一分為二，但耶律淳好快就過身。同年十二月，遼南京失守。
1125年二月，遼天祚帝畀金兵俘虜，（唔計西遼嘅話）遼朝滅亡。
耶律善才

耶律思忠（1172年—1232年），字天祐，小字善才，係遼太祖大仔遼義宗耶律倍嘅八世孫，金朝嘅政治人。
耶律辨才阿爸耶律履喺金章宗明昌初年嘅尚書右丞；大哥耶律辨才係金朝奉國上將軍、武廟署令；三弟耶律楚材係元朝中書令。耶律善才以宰相個仔身份引見，補東上閣門祗候。泰和四年（1204年），調任衡水令、蘭州軍事判官，入為西山閣門簽事。大安二年（1210年），改任太子典儀，後轉裁造署令。貞祐二年（1214年）宣宗南渡，耶律辨才同耶律善才做護衛，善才因功授儀鸞局使。冇幾耐，佢遷太府少監，兼直西上閣門尚食局使。貞祐三年（1215年），外派為同知昌武軍節度使事，之後改章化軍。佢又做過嵩、裕、息、延四州嘅刺史、同知鳳翔府事、中京副留守、同知歸德府事。
金正大九年（1232年）正月，汴京被包圍，耶律辨才、善才兩兄弟當時都喺汴京，耶律楚材奉召索回佢哋兩個人北歸。二月，金哀宗喺隆德殿召見辨才、善才兩兄弟，兩人懇求留喺汴京，哀宗贈金幣堅持要佢哋返回北方，於是耶律辨才返回真定，善才就喺二月十七日喺內東城濠投水死，皇帝為之震悼，封贈善才為工部尚書、龍虎衛上將軍。
妻子姓郭，個仔耶律鈞，男孫耶律寧壽、耶律昌壽、耶律德壽。
耶律大石

耶律大石（1087年—1143年），係西遼開國皇帝，1124年到1143年在位，史稱遼德宗。
耶律宗真

耶律宗真（1016年4月3號—1055年8月28號），係大遼第七個皇帝，1031年到1055年在位，跟廟號叫遼興宗。
耶古布巴錫高夫斯基

喺2012年6月8號歐洲國家盃揭幕戰對陣希臘嗰場比賽度，耶古布巴錫高夫斯基助攻畀利雲度夫斯基射入一球，幫國家隊以一比一同對手打和。喺小組賽第二輪1:1打和俄羅斯嘅比賽，佢以一球超遠射幫國家隊摱平比分，喺賽後贏到「全場最佳球員」呢個名銜。

攞過嘅獎
呢節要加長。
耶和華

耶和華，天主教譯雅威（希伯來文：יהוה‎；意思係 ｢自有永有者｣），係舊約《聖經》上面上帝個名嘅音譯。源於希伯來文嘅 יהוה（YHWH），即係由右到左嘅 י (yod)、ה (heh)、ו (waw)、ה (heh) 四個字母。
希伯來文本來冇一個字母係母音，後來發明咗用 ｢點｣（ניקוד，niqqud）標母音嘅方法之後，因為古祭師忌諱神名，就標咗 ｢上主｣（אֲדֹנָי，Adonai）嘅母音落個名度，表示見到個名唔應該讀真名而係要讀 ｢上主｣，結果雖然而今嘅希伯來文聖經有標母音，但係仍然都剩係知道神名嘅子音而唔知母音，即係冇人知呢個名正確讀音係乜。｢耶和華｣ 同 ｢雅威｣ 分別係爾個名嘅兩種有可能嘅唔同讀法，而前者用嘅就係 ｢上主｣ 嘅母音。

諱讀
喺天主教，呢個名通常忌諱唔用，用 ｢上主｣；呢個叫法喺基督教曾經亦都有用，但係而今已經少用。

尊稱
好多時，耶和華呢個名就算唔諱讀都唔會直接用，而係用尊稱上帝（天主教譯天主，基督教又譯神，景教譯阿羅訶；希伯來文：אלהים‎，羅馬拼音：Elohim,），或者同時用名同尊稱。
耶夫根尼普里戈津

耶夫根尼普里戈津（粵音：je4 fu1 gan1 nei4 pou2 lei5 gwo1 zeon1，俄文：Евге́ний Ви́кторович Приго́жин，1961年6月1號—2023年8月23號）係僱傭兵組織「華格納軍團」嘅搞手同埋領導人。佢同俄羅斯總統普京都幾老死。佢喺後生嗰陣試過因為搶嘢同埋呃人而要坐監，加埋畀人困咗九年咁耐。2023年6月23號，佢發動咗華格納之亂。
物聯網

物聯網（英文：Internet of things）係指預想中「所有嘢聯結埋一齊嘅網絡」，畀人覺得係互聯網嘅一個演進版。
想像人身邊嘅物品冚唪唥都有感應器同各種嘅軟件，能夠搜集數據。